રાજકોટ જિલ્લાના પડધરી તાલુકાના હડમતીયા ગામે રહેતા અને ખેતીકામ કરી પરિવારનું ગુજરાન ચલાવતા ભક્તિબા સિધ્ધરાજસિંહ જાડેજા નામના 28 વર્ષીય મહિલાએ પડધરી પોલીસ સ્ટેશનમાં તેના જ ગામમાં રહેતા નિવૃત આર્મીમેન સહદેવસિંહ પ્રવિણસિંહ જાડેજા સામે નોંધાવેલી ફરિયાદમાં જણાવ્યું હતું કે ગત બપોરે અગ્યારેક વાગ્યે તેઓના પતિ વાડીએ હતા ત્યારે સેઢા પાડોશી સહદેવસિંહ જાડેજા સાથે ટ્રેકટર ચલાવવા બાબતે માથાકૂટ થઇ હતી પોતે પણ વાડીએ ગયા ત્યારે સહદેવસિંહ જાડેજાએ પોતાની પાસે રહેલ પરવાનાવાળા હથિયારમાંથી ભડાકા કર્યા હતા જેમાં ભક્તિબા અને તેમના કૌટુંબિક ભાઈ દિગ્વિજયસિંહને છાતીમાં ગોળી લાગી જતા ઇજા થઇ હતી તેમજ પતિ સિધ્ધરાજસિંહ ચંદુભા જાડેજાને ફડાકા ઝીકી ઢીકાપાટુનો માર માર્યો હતો અને મારી નાખવાની ધમકી આપી હતી ભાઈ બહેનને વધુ ઇજા થઇ હોવાથી તાકીદે સારવાર અર્થે રાજકોટ ખાનગી હોસ્પિટલમાં ખસેડવામાં આવ્યા હતા ઘટનાને પગલે પડધરી પોલીસ સ્ટેશનનો સ્ટાફ ઘટનાસ્થળે અને રાજકોટ હોસ્પિટલે દોડી આવ્યો હતો અને ભક્તિબાની ફરિયાદ આધારે ભડાકા કરનાર નિવૃત આર્મીમેનની ધરપકડ કરી ધોરણસરની કાર્યવાહી હાથ ધરી હતી